חוות דעת לצורך הערכת שווי שוק של נכס הינה למעשה שומה מורחבת המהווה את תעודת הזהות של הנכס.במסגרת עריכת שומה זו, אנו סוקרים את המצב התכנוני של הנכס, לרבות תכניות בניין עיר ותוכניות מחוזיות וארציות החלות על המקרקעין ומקנות זכויות בניה או לחילופין קובעות כי בנכס קיימת הפקעה עתידית או צפוי שינוי ייעוד, המצב הקנייני של הנכס, כאשר אנו מוודאים מי הם בעלי הזכויות בנכס והאם מדובר בזכות בעלות, חכירה או בר רשות, והמצב המשפטי של הנכס, לרבות בדיקת נסח טאבו, תשריט בית משותף, הסכמי רכישה ושכירות ואישורי זכויות והסכמי חכירה. בנוסף אנו בודקים את תיק הבניין המצוי בארכיב הוועדה המקומית לתכנון ובניה ואת היתרי הבניה אשר ניתנו במקרקעין לאורך השנים בכדי לוודא שהנכס אכן בנוי כחוק ולא קיימות בו חריגות בניה.לבסוף, בהסתמך על כל המידע אותו אספנו וסקרנו במהלך כתיבת השומה. אנו מנתחים עסקאות מכר מהימנות אשר בוצעו בנכסים בעלי מאפיינים דומים לנכס נשוא השומה, ומשם מחלצים את הנתונים הדרושים לנו לצורך שווי השוק של המקרקעין.